נועה ברקמן

נועה ברקמן (נולדה ב-17 במרץ 1989) היא אתלטית וספורטאית ישראלית. הספורטאית הישראלית הראשונה והיחידה שמייצגת את ישראל בקרב חמש מודרני ובלייזר ראן. מקום רביעי בעולם בלייזר ראן (2018, 2019), אלופת ישראל בריצת 10 ק"מ כביש (2010), אלופת ישראל ברכיבה אומנותית (רמה ג', 2009).

ביוגרפיה
ברקמן נולדה בחדרה וגדלה בכפר ויתקין. בגיל 9 החלה להתאמן ברכיבה על סוסים ובשנת 2007 סיימה במקום השני באליפות העולם בנעיצת רומח. באותה שנה החלה להתחרות ברכיבה אומנותית ושנה לאחר מכן החלה להתאמן בריצה.

בשנת 2009 זכתה באליפות ישראל ברכיבה אומנותית (רמה ג') ובשנת 2010 זכתה באליפות ישראל בריצת 10 ק"מ (כביש) ,וסיימה שנייה באליפות ישראל ברכיבה אומנותית (רמה ג').

בשנת 2013 החלה להתחרות בקרב חמש מודרני, והפכה לנציגה הישראלית היחידה בענף זה.

בשנת 2016 העפילה לגמר אליפות אירופה שנערכה בסופיה, בולגריה, וסיימה במקום ה-29 בתחרות.

בשנת 2017 העפילה לגמר בטורניר גביע העולם שנערך בלוס אנג'לס, ארצות הברית, וסיימה במקום ה-30 בתחרות.

היא החלה להתחרות בשנת 2018 בלייזר ראן (תת ענף בקרב חמש מודרני המשלב ריצת שדה וירי באקדח לייזר), וסיימה במקום הרביעי באליפויות העולם בשנים 2018 ו-2019.

בשנת 2019 התחרתה לראשונה בריצת מרתון באליפות ישראל, וסיימה במקום הרביעי (תוצאה 2:57:48).

כיום, היא מתאמנת בריצה בקבוצת רצי רמת השרון בהדרכת זהבה שמואלי ומשתייכת למועדון הקליעה "הפועל מעברות" בהדרכת גיא סטריק.

קישורים חיצוניים 

 תוצאות אליפות העולם בלייזר ראן 2019
 תוצאות אליפות העולם בלייזר ראן 2018
 תוצאות גביע העולם בקרב חמש מודרני לוס אנג'לס 2017
 תוצאות תחרויות מאתר התאחדות קרב חמש מודרני ולייזר ראן העולמי
 מוגס טסמה ונועה ברקמן אלופי ישראל ב-10 ק"מ כביש, 2 בנובמבר 2010
 תוצאות אליפות ישראל במרתון 2019
 אורן בוקשטיין, עלמיה ודויטש אלופי ישראל במרתון, באתר איגוד האתלטיקה, 5 בינואר 2019
 
 
 
 
 
 
 

אלופות ישראל בספורט
אתלטיות ישראליות
כפר ויתקין: אישים 
בוגרות התיכון האזורי ע"ש בן-גוריון בעמק חפר
בוגרי התיכון האזורי ע"ש בן-גוריון בעמק חפר
ישראליות שנולדו ב-1989
ישראלים שנולדו ב-1989